**Ministru kabineta noteikumu projekta**

**„Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Izglītības likuma 14.panta 26.punkts un Profesionālās izglītības likuma 31.panta 22 daļa;2) Nepieciešamība precizēt profesionālās ievirzes sporta izglītības iestāžu mācību treniņu grupu rezultativitātes kritērijus sportā un nosacījumus attiecībā uz audzēkņu skaitu un vecumu un iesnieguma dotācijas saņemšanai nākamajā budžeta gadā iesniegšanas termiņu. |
| 2. | Pašreizējā situācija un problēmas | Saskaņā ar Izglītības likuma 14.panta 26.punktu kārtību, kādā valsts finansē profesionālās ievirzes izglītības programmas un saskaņā ar Profesionālās izglītības likuma 31.panta 22 daļu rezultativitātes kritērijus sportā un nosacījumus attiecībā uz audzēkņu skaitu un vecumu nosaka Ministru kabinets.Minētā kārtība un rezultativitātes kritēriji sportā un nosacījumi attiecībā uz audzēkņu skaitu un vecumuir noteikti Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas ” (turpmāk – Noteikumi). Saskaņā ar Noteikumu 3.punktu profesionālās ievirzes sporta izglītības iestādēs (turpmāk – izglītības iestāde) dotācijas saņemšanai nākamajā budžeta gadā līdz kārtējā gada 15.septembrim Izglītības un zinātnes ministrijā (turpmāk – ministrija) jāiesniedz iesniegumu (2.pielikums), kuram, ievērojot Noteikumu 4.punktā noteikto, ir jāpievieno informāciju par kritēriju un nosacījumu izpildi iepriekšējā mācību gadā attiecīgajā grupā atbilstoši šo noteikumu 3., 4. un 5.pielikumam.Noteikumu darbības laikā gan no izglītības iestādēm, gan no Sporta likumā noteiktajā kārtībā atzītajām sporta federācijām, kuru pārstāvēto sporta veidu izglītības programmas tiek īstenotas izglītības iestādēs, saņemta informācija par problēmām iesnieguma iesniegšanas termiņa (15.septembris) ievērošanā un rezultativitātes kritēriju un nosacījumu (Noteikumu 3., 4. un 5.pielikumi) izpildē, kā arī priekšlikumi to pilnveidošanai, aicinot ministriju izvērtēt nepieciešamību atbilstoši pastāvošajiem apstākļiem un situācijai aktualizēt mācību treniņu grupu rezultativitātes kritērijus sportā un nosacījumus attiecībā uz audzēkņu skaitu un vecumu.Izglītības iestādei iesniedzot iesniegumu dotācijas saņemšanai līdz 15.septembrim, norādītājā termiņā nav iespējams vienlaikus iesniegt korektu informāciju par sākuma sagatavošanas un pirmā un otrā apmācības gada mācību treniņu grupu audzēkņu (izglītojamo) skaitu un saskaņā ar Ministru kabineta 2010.gada 17.augusta noteikumiem Nr. 788 „ Valsts izglītības informācijas sistēmas saturs, uzturēšanas un aktualizācijas kārtība” Valsts izglītības informācijas sistēmā iekļaujamo informāciju par izglītojamo (izglītojamo vārdu, uzvārdu, personas kodu, klase, grupa vai kurss atbilstoši izglītības programmai, kuru izglītojamais apgūst, u.c.). Attiecīgi tiek grozīts iesnieguma iesniegšanas termiņš, kas nodrošinās dotācijas saņemšanai iesniegtās informācijas (iesniegums un tā pielikumi) atbilstību Valsts izglītības informācijas sistēmā iekļautajai informācijai par izglītojamo.Šobrīd Noteikumu 1.pielikumā noteiktie nosacījumi un rezultativitātes kritēriji (turpmāk – arī rādītāji) – izglītības iestādēs mācību treniņu grupu audzēkņu vecums, skaits grupā un sportiskie sasniegumi, nereti neatbilstoši pastāvošajiem apstākļiem ierobežo mācību treniņu grupu komplektāciju un korekti nav īstenojami. Vairākās programmās (sporta veidos), piemēram, airēšanā, biatlonā, slidošanā, mācību treniņu grupu audzēkņu secīgai pārejai (iekļaušanai) nākamās kvalifikācijas mācību treniņu grupā nepieciešams mainīt nosacījumus attiecībā uz audzēkņu vecuma ierobežojumiem. Atsevišķās mācību treniņu grupās samazinot uzņemto audzēkņu vecumu par vienu gadu, citā vecuma grupā palielinot par vienu gadu. Atbilstoši sporta veida specifikai ir koriģēti nosacījumi par mācību treniņu grupā iekļaujamo audzēkņu minimālo un maksimālo skaitu. Tāpat programmās (sporta veidos), piemēram, sporta vingrošanā, volejbolā, izglītības programmas (treniņu plāna) īstenošanas nodrošināšanai tiek mainīti rezultativitātes kritēriji – sporta vingrošanā nosakot dalību konkrētas pakāpes (sporta klases) nosacījumu izpildi vai dalību augstākas pakāpes (sporta klases) sacensības. Volejbolā – nosakot konkrētu oficiālo sacensību skaitu, kā arī samazinot minimālo spēļu skaitu. Ievērojot iepriekš minēto, kā arī lai veicinātu vienlīdzīgu un konkurētspējīgu izglītības iestādēs īstenoto programmu (sporta veidu) attīstību un sasniegumus, kā arī, ievērojot izglītības iestāžu un Sporta likumā noteiktajā kārtībā atzītu sporta federāciju priekšlikumus, aktualizēti minētie rādītāji iepriekš noteiktajos sporta veidos, kā arī sporta veidu uzskatījums papildināts ar trīs citiem sporta veidiem (jāšanas sports, modernā pieccīņa, triatlons).Papildus minētam, atbilstoši Noteikumu 3., 4.un 5.pielikumā lietotajiem saīsinājumiem precizēti rādītāju par mācību treniņu grupu darbu un mācību treniņu grupu papildināšanu ar jauniem audzēkņiem mācību gadu apzīmējumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz:1. atbilstoši Sporta likumā noteiktā kārtībā atzīto sporta federāciju sniegtajiem priekšlikumiem precizēt profesionālās ievirzes sporta izglītības iestāžu mācību treniņu grupu rezultativitātes kritērijus sportā un nosacījumus attiecībā uz audzēkņu skaitu un vecumu;
2. atbilstoši Sporta likumā noteiktā kārtībā atzīto sporta federāciju sniegtajiem priekšlikumiem papildināt sporta veidu, kuros valsts līdzfinansē profesionālās ievirzes sporta izglītības programmas, uzskaitījumu ar trim jauniem sporta veidiem – jāšanas sportu, moderno pieccīņu un triatlonu;
3. precizēt termiņu, kādā izglītības iestāde iesniedz iesniegumu dotācijas saņemšanai nākamajā budžeta gadā (no 15.septembra uz 1.oktobri);
4. veikt tehniskus precizējumus Noteikumu 3., 4.un 5.pielikumā lietotajos apzīmējumos, novēršot kļūdainu apzīmējumu lietošanu.
 |
| 5. | Projekta izstrādē iesaistītās institūcijas | Izglītības un zinātnes ministrija, izglītības iestādes, Sporta likumā noteiktā kārtībā atzītās sporta federācijas. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Noteikumu projekts neparedz ieviest jaunas prasības – netiek paplašinātas esošo institūciju funkcijas.  |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Tiešā sabiedrības mērķgrupa ir izglītības iestādes, kurām jāievēro iesnieguma dotācijas saņemšanai nākamajā budžeta gadā iesniegšanas termiņu un rezultativitātes kritērijus sportā un nosacījumus attiecībā uz audzēkņu skaitu, vecumu un sasniegumiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sporta likumā noteiktajā kārtībā atzītās sporta federācijas, kuru pārstāvēto sporta veidu programmas tiek īstenotas profesionālās ievirzes izglītības iestādēs. Sporta sabiedrība kopumā. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Pozitīva ietekme uz sporta nozares tiesiskā regulējuma pilnveidošanu, jo tiek precizētas izglītības iestādēm nākamā budžeta gada dotācijas saņemšanai noteiktās prasības –dotācijas saņemšanai iesniegtās informācijas (iesniegums un tā pielikumi) atbilstību Valsts izglītības informācijas sistēmā iekļautajai informācijai par izglītojamo un veicinās vienlīdzīgu un konkurētspējīgu izglītības iestādēs īstenoto programmu (sporta veidu) attīstību un sasniegumus. |
| 5. | Administratīvās procedūras raksturojums | Projekts paredz, ka izglītības iestāde, kura īsteno profesionālās ievirzes sporta izglītības programmu un pretendē uz dotāciju, katru gadu līdz 1.oktobrim iesniedz ministrijā iesniegumu dotācijas saņemšanai nākamajā gadā. Šāds termiņš noteikts pēc pašvaldību un izglītības iestāžu priekšlikuma, tādejādi administratīvā procesa reglamentēšanā ņemts vērā administratīvā procesa dalībnieku viedoklis. Projekta tiesiskais regulējums nemaina līdzšinējo izglītības iestādei piešķiramās dotācijas apmēra aprēķināšanas kārtību. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV un V sadaļa – Projekts šīs jomas neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Par Projekta izstrādes uzsākšanu nevalstiskās sporta organizācijas tika informētas piedaloties biedrības „Latvijas Sporta izglītības iestāžu direktoru padome” rīkotajā seminārā profesionālās ievirzes sporta izglītības iestāžu administrācijai – skolu direktoriem, direktoru vietniekiem (seminārā piedalās 68 profesionālās ievirzes sporta izglītības iestāžu administrācijas pārstāvji, informācija pieejama elektroniskā tīmekļa vietnē www.sportaskolas.lv) |
| 2. | Sabiedrības līdzdalība projekta izstrādē  | Projekta izstrādes gaitā priekšlikumus grozījumu veikšanai ministrijā iesniedza: (1) Sporta likumā noteiktā kārtībā atzītās sporta federācijas, kuru pārstāvētajos sporta veidos īstenotās profesionālās ievirzes sporta izglītības programmas tiek līdzfinansētas valsts budžeta (ministrijas) līdzekļiem [informācija par sporta veidu federācijām pieejama Atzīto sporta federāciju reģistrā – tīmekļa vietnē www.latsports.lv]; (2) izglītības iestādes; (3) pašvaldības kā izglītības iestāžu dibinātāji.Priekšlikumi iesniegti gan attiecībā uz rezultativitātes kritērijiem sportā un nosacījumiem attiecībā uz audzēkņu skaitu, vecumu un sasniegumiem, gan arī attiecībā uz dotācijas pieteikuma iesniegšanas termiņu. |
| 3. | Sabiedrības līdzdalības rezultāti  | Izglītības iestādes un tajās īstenoto izglītības (sporta veidu) programmu pārstāvošās Sporta likumā noteiktā kārtībā atzītās sporta federācijas atbalsta Projekta tālāku virzību – elektroniski saskaņoti rezultativitātes kritēriju sportā un nosacījumu attiecībā uz audzēkņu skaitu, vecumu un sasniegumiem grozījumi. |
| 4. | Saeimas un ekspertu līdzdalība | Izglītības iestāžu un Sporta likumā noteiktā kārtībā atzīto sporta federāciju pārstāvji ir uzskatāmi par ekspertiem izglītības un sporta nozarēs. |
| 5. | Cita informācija | Atbilstoši Valsts sekretāru sanāksmes 2013.gada 15.augusta sēdes protokollēmuma „Noteikumu projekts „Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas””” (prot. Nr.32 37.§) 2.punktā dotajam uzdevumam ministrija sniedz šādu skaidrojumu par pamatojumu grozījumu nepieciešamībai sporta veidam hokejs: Saskaņā ar Sporta likuma 10.panta ceturto daļu atzītajām sporta federācijām ir piešķirtas (deleģētas) tiesības vadīt un koordinēt darbu attiecīgajā sporta veidā vai darbības jomā valstī. Hokejā atzītās sporta federācijas statuss ir piešķirts biedrībai „Latvijas Hokeja federācija” (turpmāk – LHF) (atzīšanas apliecības Nr.33). LHF, sadarbībā ar vairākām izglītības iestādēm, kurās tiek īstenotas izglītības programmas hokejā, izvērtējot Noteikumu 1.pielikumā minētos izglītības iestāžu mācību treniņu grupu rezultativitātes kritērijus sportā un nosacījumus attiecībā uz audzēkņu skaitu un vecumu, iesniedza ministrijā priekšlikumus:1. atļaut sākt komplektēt grupas jau no pieciem gadiem (sākuma sagatavošanas grupa – SSG);
2. ņemot vērā to, ka ar hokeju nodarbojas arī meitenes, atļaut SSG, MT-1, MT-2, MT-3 un MT-4 grupās komplektēt jauktās grupas (meitenes un zēni);
3. SMP-1, SMP-2, SMP-3 un ASM grupu rezultativitātes kritērijos ņemt vērā ne tikai dalību valsts izlasē, bet arī dalību (kandidāts) U-17, U-18 un U-20 izlasēs.

Izvērtējot minētos ierosinājumus, kā arī, ņemot vērā Sporta likuma 10.panta ceturtajā daļā LHF piešķirtās (deleģētās) tiesības, ministrija atbalstīja LHF 1. un 2.priekšlikumu. LHF 3.priekšlikuma gadījumā tika secināts, ka attiecīgas izmaiņas Noteikumos nav nepieciešams izdarīt, jo šobrīd spēkā esošo Noteikumu 1.pielikumā iekļautās tabulas 2.18.apakšpunktā minētie rezultativitātes kritēriju formulējums (redakcija) attiecībā uz SMP-1, SMP-2, SMP-3 un ASM grupu rezultativitātes rādītājiem hokejā ļauj attiecināt tos uz dalību (kandidāts) U-17, U-18 un U-20 izlasēs, jo saskaņā ar Noteikumu 1.pielikuma 1.1. un 1.2.apakšpunktu ar Latvijas valsts izlasi tiek saprasta attiecīgā sporta veida atbilstoša vecuma izlase.Citas izmaiņas, salīdzinot ar šobrīd spēkā esošo Noteikumu (to 1.pielikumā iekļautās tabulas 2.18.apakšpunktā minēto) redakciju attiecībā uz hokeju nav veiktas. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, profesionālās ievirzes sporta izglītības iestādes, Sporta likumā noteiktā kārtībā atzītās sporta federācijas. |
| 2. | Projekta izpildes ietekme uz pārvaldes funkcijām  | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

##### Izglītības un zinātnes ministrs V.Dombrovskis

Vizē:

Valsts sekretāra vietniece –

Nodrošinājuma un finanšu

departamenta direktore,

valsts sekretāra pienākumu izpildītāja S.Batare

16.08.2013. 13:18

16232

A.Mičule

67047928, anda.micule@izm.gov.lv

E.Severs

67047935, edgars.severs@izm.gov.lv